NOMEAMENTO DE TENENTES DE ALCALDE, DELEGACIÓNS E PERÍODICIDADE DAS SESIÓNS PLENARIAS
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 02/08/2023)

Trala celebración das eleccións municipais procedeuse o día 17 de xuño de 2023 á constitución da nova Corporación municipal e celebrouse o Pleno de organización o día 7 de xullo de 2023, fanse públicos os nomeamentos de tenentes de alcalde, a delegación de competencias, e a periodicidade das sesións plenarias: “Esta Alcaldía ten atribuída por Lei, a facultade de delegar determinadas competencias, conforme o artigo 21.3, da Lei 7/1985, do 2 de abril (LBRL). Considerando o establecido no artigo 46.1 do ROF, RD 2.568/1986 Regulamento polo que se aproba a Organización e funcionamento das corporacións locais considérase necesaria a designación dos seguintes tenentes de alcalde: * 1º Tenente de Alcalde: Rodrigo González Fragueiro * 2º Tenente de Alcalde: María Victoria Couñago Corujeira * 3º Tenente de Alcalde: Iván Martínez Ventín Ós tenentes de alcalde, corresponderalle substituír a esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. Razóns de índole técnico, fan conveniente e necesaria a delegación de competencias en certas áreas de servizos municipais sen que a ditada delegación implica, formalmente unha asunción de competencias decisorias para os concelleiros designados. En consecuencia, examinados entre outros, os artigos 21.3 da LRBL, 61 da LALGA, e 43, 44, 114 a 118, 120 e 121 do ROF, en relación co artigo 9 da Lei 40/2015, do 1 de outubro, e no uso das atribucións do meu cargo RESOLVO: PRIMEIRO.- Nomear como tenentes de alcalde ós seguintes concelleiros: * 1º Tenente de alcalde: Rodrigo González Fragueiro * 2º Tenente de alcalde: María Victoria Couñago Corujeira * 3º Tenente de alcalde: Iván Martínez Ventín 1º.- Delegar no concelleiro Rodrigo González Fragueiro, a atención das funcións correspondentes ás competencias nas áreas de infraestruturas e urbanismo.2º.- Delegar na concelleira María Victoria Couñago Corujeira, a atención das funcións correspondentes ás competencias nas áreas de benestar social, igualdade e cultura.3º.- Delegar no concelleiro Iván Martínez Ventín, a atención das funcións correspondentes as competencias nas áreas de medio ambiente, montes, ensino e deportes. A delegación destas competencias comprende as facultades de dirección interna e a xestión dos servizos correspondentes, pero non a de resolver mediante actos administrativos que afecten a terceiros, a cal corresponderá a esta Alcaldía. As delegacións conferidas requirirán para a súa eficacia a aceptación, que poderá manifestar expresamente coa sinatura ó marxe desta resolución presentada na Secretaría municipal, non obstante entenderase tacitamente aceptada si no termo de tres días hábiles dende a súa notificación non manifesten expresamente que non aceptan, e publicaranse no BOP e darase conta ó Pleno na primeira sesión que celebre. Os concelleiros delegados, quedan obrigados a informar a esta Alcaldía, a posteriori, das xestións e instrucións que diten. No non previsto nesta resolución, rexerán a LRBL e o ROF no marco das regras que para as delegacións se establecen nestas normas. TERCEIRO.- Da presente resolución, darase coñecemento ó Pleno da Corporación na primeira sesión que celebre, notificándolla ós designados, e publicarase no Boletín Oficial da Provincia, sen prexuízo da súa efectividade dende o día seguinte da presente resolución.-” 2.- Acordo Plenario do 7/07/2023.- PERIODICIDADE DAS SESIÓNS PLENARIAS.- CELEBRAR UNHA SESIÓN ORDINARIA CADA DOUS MESES, COINCIDINDO CO ÚLTIMO MÉRCORES, ÁS DEZANOVE HORAS (19.00). SE FOSE FESTIVO CELEBRARASE O SEGUINTE MÉRCORES HÁBIL Á MESMA HORA. O PRIMEIRO PLENO ORDINARIO CELEBRARASE NO MES DE SETEMBRO DE 2023 E OS SEGUINTES COA PERIODICIDADE INDICADA. O alcalde, consultados o portavoces dos distintos grupos municipais, poderá alterar a data concreta de celebración cando concorran motivos xustificados. O pleno manterá o seu carácter de ordinario e será convocado respectando a periodicidade establecida no artigo 46.2. a) da Lei 7/1985, reguladora das bases de réxime local.- En Pazos de Borbén o 24 de xullo de 2023 O Alcalde DOCUMENTO ASINADO ELECTRONICAMENTE